มหาวิทยาลัยราชภัฏภูเก็ต

มหาวิทยาลัยราชภัฏภูเก็ต (Phuket Rajabhat University) เป็นสถาบันอุดมศึกษาของรัฐ ตั้งอยู่ในจังหวัดภูเก็ต ก่อตั้งขึ้นเมื่อปี พ.ศ. 2514 โดยจัดการศึกษาแบ่งเป็นภาคปกติ คือ ระดับปริญญาตรี (จันทร์ -ศุกร์) และระดับปริญาตรี (เสาร์ -อาทิตย์) และภาคพิเศษ ได้แก่  ระดับประกาศนียบัตรบัณฑิต ระดับประกาศนียบัตรบัณฑิตชั้นสูง ระดับปริญญาโท และระดับปริญญาเอก

**ประวัติ**
เดิม มหาวิทยาลัยราชภัฏภูเก็ต เป็น วิทยาลัยครูภูเก็ต สถาปนาขึ้นเมื่อปี พ.ศ. 2514 ตั้งอยู่ ณ ต.รัษฎา อ.เมือง จังหวัดภูเก็ต บนที่ดินเนื้อที่ประมาณ 354 ไร่ 78 ตารางวา ซึ่งเดิมเป็นที่ดินขององค์การบริหารส่วนจังหวัดภูเก็ต 78 ไร่ ที่ดินที่ได้รับบริจาคจากขุนเลิศโภคารักษ์และทายาท 273 ไร่ และได้รับบริจาคจากนายโสภณ เอกวานิช 3 ไร่ 78 ตารางวา ซึ่งมีความเป็นมาดังนี้- พ.ศ. 2514 (ค.ศ. 1971) - สถาปนาวิทยาลัยครูภูเก็ต เมื่อวันที่ 9 มิถุนายน พ.ศ. 2514 ซึ่งตรงกับพระราชพิธีรัชดาภิเษก แต่กระทรวงศึกษาธิการได้ประกาศตั้งวิทยาลัยครูภูเก็ตเมื่อวันที่ 14 มิถุนายน พ.ศ. 2514 ทำการเปิดสอนตามหลักสูตรประกาศนียบัตรวิชาการศึกษากับประกาศนียบัตรวิชาการชั้นสูง และจัดการอบรมเพื่อส่งเสริมวิทยฐานะครูประจำการ ตามหลักสูตรครูมัธยม (พ.ม.) โดยมีนายฉลอง ภิรมย์รัตน์ เป็นผู้อำนวยการ- พ.ศ. 2518 (ค.ศ. 1975) - กรมการฝึกหัดครู กระทรวงศึกษาธิการ มีโครงการจัดตั้งวิทยาลัยครูในส่วนภูมิภาคเพิ่มอีก 3 แห่ง (Higher Education Institution) ได้แก่ จังหวัดภูเก็ต จังหวัดบุรีรัมย์ และจังหวัดลำปาง เพื่อให้การผลิตครูและบุคลากรทางการศึกษาเป็นไปตามนโยบายและเป้าหมายของแผนพัฒนาเศรษฐกิจและสังคมแห่งชาติ ฉบับที่ 3 (พ.ศ. 2515 - 2519) ในส่วนที่เกี่ยวกับการพัฒนาการศึกษา เมื่อมีการประกาศใช้พระราชบัญญัติวิทยาลัยครู พ.ศ. 2518 วิทยาลัยครูภูเก็ตจึงได้ทำการเปิดสอนระดับปริญญาในสาขาวิชาการศึกษา ใช้ชื่อปริญญาครุศาสตรบัณฑิต ในแขนงวิชาเอกต่างๆ ทั้งด้านวิทยาศาสตร์ มนุษยศาสตร์ สังคมศาสตร์ ศิลปศาสตร์ และวิทยาศาสตร์ประยุกต์ โดยมีนายฉลอง ภิรมย์รัตน์ เป็นอธิการคนแรก- พ.ศ. 2527 (ค.ศ. 1984) - มีการประกาศใช้พระราชบัญญัติวิทยาลัยครู พ.ศ. 2527 วิทยาลัยครูภูเก็ตจึงได้ปรับเปลี่ยนระบบการจัดการศึกษาจากเดิม โดยเปิดสอนตามหลักสูตรระดับปริญญาตรี ในสาขาวิทยาศาสตร์ ศิลปศาสตร์ และบริหารธุรกิจ เพิ่มเติมจากสาขาครุศาสตร์- พ.ศ. 2535 (ค.ศ. 1992) - พระบาทสมเด็จพระเจ้าอยู่หัวทรงพระกรุณาโปรดเกล้า ฯ พระราชทานนามวิทยาลัยครูใหม่ว่า สถาบันราชภัฏ เมื่อวันที่ 14 กุมภาพันธ์ พ.ศ. 2535- พ.ศ. 2538 (ค.ศ. 1995) -  มีการประกาศใช้พระราชบัญญัติสถาบันราชภัฏ พ.ศ. 2538  วิทยาลัยครูภูเก็ตจึงได้เปลี่ยนสถานะเป็น สถาบันราชภัฏภูเก็ต เมื่อวันที่ 25 มกราคม พ.ศ. 2538 โดยสาระสำคัญของพระราชบัญญัติสถาบันราชภัฏนี้มุ่งเน้นให้สถาบันราชภัฏ เป็นสถาบันอุดมศึกษาเพื่อพัฒนาท้องถิ่นที่ให้การศึกษาและวิชาชีพชั้นสูงได้หลายสาขาวิชา จนถึงระดับปริญญาเอก- พ.ศ. 2547 (ค.ศ. 2004) - มีการประกาศใช้พระราชบัญญัติมหาวิทยาลัยราชภัฏ พ.ศ. 2547 สถาบันราชภัฏภูเก็ตจึงได้เปลี่ยนสถานะเป็น มหาวิทยาลัยราชภัฏภูเก็ต เมื่อวันที่ 15 มิถุนายน พ.ศ. 2547 โดยให้มหาวิทยาลัยราชภัฏภูเก็ตเป็นนิติบุคคล และเป็นส่วนราชการตามกฎหมายว่าด้วยวิธีการงบประมาณในสังกัดสำนักงานคณะกรรมการการอุดมศึกษา ทั้งนี้โดยมี  รศ.ดร.ชิรวัฒน์ นิจเนตร เป็นอธิการบดี และ ดร.พิศิษฐ์ วรอุไร เป็นนายกสภามหาวิทยาลัยคนแรก
ไฟล์:Flower & leaves I IMG 2799.jpg|thumb|ดอกแคแสด ดอกไม้ประจำมหาวิทยาลัย

**รายนามหัวหน้าสถานศึกษา**
ตั้งแต่เริ่มสถาปนาวิทยาลัยครูภูเก็ตในปี พ.ศ. 2514 จนถึงปัจจุบัน มีผู้บริหารสถานศึกษาในตำแหน่งอาจารย์ใหญ่ ผู้อำนวยการ อธิการ และอธิการบดี ตามลำดับดังนี้

**รายนามนายกสภามหาวิทยาลัย**
ตั้งแต่สถาปนามหาวิทยาลัยในปี พ.ศ. 2514 มหาวิทยาลัยราชภัฏภูเก็ต มีนายกสภามหาวิทยาลัย ตามลำดับดังนี้

**หน่วยงานในสังกัด**

**คณะวิชา**
 คณะครุศาสตร์- คณะเทคโนโลยีการเกษตร- คณะวิทยาการจัดการ- คณะวิทยาศาสตร์และเทคโนโลยี- คณะมนุษยศาสตร์และสังคมศาสตร์- คณะพยาบาลศาสตร์(โครงการจัดตั้ง)- คณะวิศวกรรมศาสตร์และเทคโนโลยีอุตสาหกรรม(โครงการจัดตั้ง)

**โรงเรียน**
 โรงเรียนสาธิตมหาวิทยาลัยราชภัฏภูเก็ต

**สำนักงาน**
 สำนักงานอธิการบดี- สำนักวิทยบริการและเทคโนโลยีสารสนเทศ- สำนักศิลปะและวัฒนธรรม- สำนักส่งเสริมวิชาการและงานทะเบียน- สำนักงานบัณฑิตศึกษา- สำนักงานจริยธรรมการวิจัยในมนุษย์- สำนักบริหารจัดการทรัพย์สินและสิทธิประโยชน์- สำนักงานโครงการจัดการศึกษาสำหรับบุคคลทั่วไป

**สถาบัน**
 สถาบันวิจัยและพัฒนา- สถาบันภาษาและกิจการต่างประเทศ

**ศูนย์**
 ศูนย์เทคโนโลยีสารสนเทศ- หอสมุด- ศูนย์ภาษา- ศูนย์อบรมไมโครติก- ศูนย์บ่มเพาะวิสาหกิจ- ศูนย์หนังสือ- ศูนย์ปฏิบัติการทดสอบมาตรฐานผลิตภัณฑ์- ศูนย์วิทยาศาสตร์ฮาลาลอันดามัน

**สภา**
 สภามหาวิทยาลัย- สภาคณาจารย์และข้าราชการ

**กอง**
 กองพัฒนานักศึกษา- กองนโยบายและแผน- กองกลาง สำนักงานอธิการบดี

**งาน**
 งานการเงิน- งานประชาสัมพันธ์- งานกิจการต่างประเทศ- งานประกันคุณภาพการศึกษา- งานจัดฝึกอบรม- งานนวัตกรรมทางการศึกษา- งานเลขานุการผู้บริหาร- หน่วยตรวจสอบภายใน- หน่วยปฏิบัติการอุดมศึกษา วิทยาศาสตร์ วิจัยและนวัตกรรม

**โครงการ**
 โครงการการจัดการศึกษาสำหรับนักศึกษาต่างชาติ

**หลักสูตรในระดับปริญญาตรี**
 ดูเรื่องการรับสมัครเข้าศึกษาต่อที่ระบบการคัดเลือกกลาง TCAS
การรับบุคคลเข้าศึกษาในสถาบันอุดมศึกษาในประเทศไทย#เกณฑ์การคัดเลือกและกระบวนการ TCAS
ปัจจุบันมหาวิทยาลัยราชภัฏภูเก็ต มี 11 หลักสูตร ดังนี้ 
width=50%
1. หลักสูตรครุศาสตรบัณฑิต (ค.บ.)- สาขาวิชาการศึกษาปฐมวัย - สาขาวิชาคอมพิวเตอร์ศึกษา - สาขาวิชาดนตรีศึกษา - สาขาวิชาพลศึกษา - สาขาวิชาเคมี - สาขาวิชาวิทยาศาสตร์ทั่วไป - สาขาวิชาภาษาไทย - สาขาวิชาภาษาอังกฤษ - สาขาวิชาสังคมศึกษา - สาขาวิชาคณิตศาสตร์ 
2. หลักสูตรศิลปศาสตรบัณฑิต (ศศ.บ.)- สาขาวิชาภาษาจีนเพื่อการสื่อสาร- สาขาวิชาภาษาไทย - สาขาวิชาภาษาอังกฤษ - สาขาวิชาสารสนเทศศาสตร์และบรรณารักษศาสตร์ - สาขาวิชาการพัฒนาชุมชน- สาขาวิชาการจัดการท่องเที่ยวและบริการ
3. หลักสูตรวิทยาศาสตรบัณฑิต (วท.บ.)- สาขาวิชาคณิตศาสตร์ประยุกต์- สาขาวิชาคหกรรมศาสตร์ - สาขาวิชาเทคโนโลยีสารสนเทศ - สาขาวิชาวิทยาศาสตร์สิ่งแวดล้อม- สาขาวิชาวิทยาศาสตร์ - สาขาวิชาเทคโนโลยีการประมง- สาขาวิชาเทคโนโลยีอาหาร - สาขาวิชาการจัดการทรัพยากรเกษตรเพื่อการท่องเที่ยว 
4. หลักสูตรบริหารธุรกิจบัณฑิต (บธ.บ.)- สาขาวิชาการตลาด - สาขาวิชาการบริหารทรัพยากรมนุษย์ - สาขาวิชาคอมพิวเตอร์ธุรกิจ - หลักสูตรบริหารธุรกิจบัณฑิต - สาขาวิชาการจัดการธุรกิจโรงแรม - สาขาวิชาการจัดการท่องเที่ยวและบริการหลักสูตรนานาชาติ - สาขาวิชาการจัดการท่องเที่ยวทางทะเล
5. หลักสูตรรัฐประศาสนศาสตรบัณฑิต (รป.บ.)- สาขาวิชารัฐประศาสนศาสตร์
6. หลักสูตรเทคโนโลยีบัณฑิต (ทล.บ.)- สาขาวิชาเทคโนโลยีอุตสาหการ - สาขาวิชาเทคโนโลยีสถาปัตยกรรม - สาขาวิชาการจัดการพืชสวนและภูมิทัศน์
7. หลักสูตรนิติศาสตรบัณฑิต (น.บ.)- หลักสูตรนิติศาสตรบัณฑิต 
8. หลักสูตรบัญชีบัณฑิต (บช.บ.)- สาขาวิชาการบัญชี
9. หลักสูตรนิเทศศาสตรบัณฑิต (นศ.บ.)- สาขาวิชานิเทศศาสตร์ 
10. หลักสูตรศิลปกรรมศาสตรบัณฑิต (ศป.บ.)- สาขาวิชาเทคโนโลยีและนวัตกรรมการออกแบบ - สาขาวิชาศิลปะการจัดการแสดง - สาขาวิชาทัศนศิลป์ 
11. หลักสูตรสาธารณสุขศาสตรบัณฑิต (ส.บ.)- สาขาวิชาสาธารณสุขศาสตร์ 

**ระดับบัณฑิตศึกษา**
เป็นการศึกษาระดับปริญาโท (มหาบัณฑิต) และปริญญาเอก (ดุษฎีบัณฑิต)
1. บริหารธุรกิจดุษฎีบัณฑิต สาขาการจัดการ
2. รัฐประศาสนศาสตรดุษฎีบัณฑิต สาขาวิชารัฐประศาสนศาสตร์
3. ครุศาสตร์มหาบัณฑิต สาขาวิชาการบริหารการศึกษา
4. วิทยาศาสตรมหาบัณฑิต สาขาวิชาการจัดการสิ่งแวดล้อม และสาขาวิชาเคมีผลิตภัณฑ์
5. บริหารธุรกิจมหาบัณฑิต กลุ่มวิชาการตลาด การจัดการทั่วไป การจัดการเทคโนโลยีสารสนเทศ การจัดการการเงิน และการจัดการอุตสาหกรรมท่องเที่ยวและบริการ
6. รัฐประศาสนศาสตร์มหาบัณฑิต สาขาวิชารัฐประศาสตร์

**มหาวิทยาลัยราชภัฏภูเก็ต จังหวัดตรัง และจังหวัดกระบี่**
เป็นโครงการจัดการศึกษาสำหรับบุคคลทั่วไป ปรับปรุงจากโครงการจัดการศึกษาสำหรับบุคคลประจำการ (กศ.บป.) และโครงการให้การศึกษาและฝึกอมรบครูและบุคคลากรทางการศึกษาประจำการ (อคป.) ที่มีอยู่เดิม เปิดสอน 7 หลักสูตร ที่จังหวัดตรัง และจังหวัดกระบี่ ดังนี้
1. หลักสูตรศิลปศาสตรบัณฑิต (ศศ.บ.)
2. หลักสูตรวิทยาศาสตรบัณฑิต (วท.บ.)
3. หลักสูตรบริหารธุรกิจบัณฑิต (บธ.บ.)
4. หลักสูตรรัฐประศาสนศาสตรบัณฑิต (รป.บ.)
5. หลักสูตรนิติศาสตรบัณฑิต (น.บ.)
6. หลักสูตรบัญชีบัณฑิต (บช.บ.)
7. หลักสูตรนิเทศศาสตรบัณฑิต (นศ.บ.)

**แหล่งข้อมูลอื่น**
  มหาวิทยาลัยราชภัฏภูเก็ต
ภูเก็ต
หมวดหมู่:สถาบันอุดมศึกษาในจังหวัดภูเก็ต
หมวดหมู่:สถานศึกษาในอำเภอเมืองภูเก็ต